Annwyl [Aelod o Gynulliad Cymru],

Rwy’n ysgrifennu atoch o [enw SyM] yn [etholaeth] i roi gwybod ichi am ymgyrch newydd Ffederasiwn Cenedlaethol Sefydliad y Merched ynghylch halogi’r moroedd gan ffibrau microplastig, a basiwyd gyda mwyafrif llethol, sef 98.9%, yng Nghyfarfod Blynyddol SyM 2017.

Mae ffibrau microplastig yn ddarnau bach o blastig 5mm neu lai sy’n cael eu colli o ddillad synthetig wrth iddynt gael eu golchi, ac sy’n mynd i’r môr a’r amgylchedd ehangach yn y diwedd. Mae maint y broblem yn fawr; mae miliynau o bobl yn golchi eu dillad bob wythnos, gan golli’r gronynnau bychain hyn sy’n rhy fach i gael eu dal gan hidlyddion y peiriant, ac sy’n llifo trwy’r system carthffosiaeth ac yn y pen draw i’r môr. Oherwydd bod ffibrau microplastig mor fach, mae bywyd dyfrol yn eu llyncu’n rhwydd ac maent yn llenwi eu stumogau, sy’n gallu achosi iddynt farw yn y pen draw. Gwyddom hefyd fod ffibrau plastig yn denu gwenwynau a llygryddion cemegol niweidiol sydd wedyn yn mynd, yn y pen draw, i mewn i’r bwyd a fwytawn, ac nid yw effeithiau hirdymor hyn yn eglur eto.

O gofio maint y broblem, mae taer angen rhagor o ymchwil i ganfod a datblygu atebion posibl. Mae angen inni ddeall yn well beth yw effaith hirdymor ffibrau microplastig ar yr amgylchedd morol, meithrin dealltwriaeth well ynghylch pam mae tecstilau gwahanol yn perfformio’n wahanol wrth gael eu golchi, a chanfod ffyrdd o atal ffibrau rhag cael eu gollwng i’r cyflenwad dŵr.

Rwy’n pryderu’n arbennig am … *[rhowch enghraifft; gall gynnwys ffibrau microplastig yn mynd i’r gadwyn fwyd, yr effeithiau mae’n eu cael ar fywyd morol]* ac rwy’n gobeithio eich bod chithau, fy AC, yn rhannu’r pryderon hyn.

Rwy’n gofyn ichi ysgrifennu at Weinidog yr Amgylchedd, Hannah Blythyn, er mwyn sicrhau y caiff problem ffibrau microplastig ei hystyried yng ngwaith Cyfoeth Naturiol Cymru ac yr ymchwilir i ddulliau newydd o leihau gwastraff plastig.

Yn benodol, byddwn yn croesawu ymrwymiad i ymchwil fanwl i ffibrau microplastig a gwaith i fesur y broblem trwy samplu ffibrau microplastig mewn cyfleusterau trin dŵr gwastraff er mwyn deall maint y mater dyrys hwn.

Yn gywir,

[Eich enw chi neu enw SyM]

[Cod post]